་རྒོད་ཕུང་པོའི་རི་གནས་ལ། །ཁབ་དང་སྐུད་པས་སྦྱར་མ་ནི། །བཀྲ་
ཤིས་རྫོགས་པར་བྱེད་པ་ཡིན། །ཤཱ་རིའི་བུ་ཅན་དེ་ཡིས་ཕྱིན། །སོར་མོ་རངས་བྱས་འདྲུང་པ་
ཡིས །ལས་ཀྱི་མཐུ་ཉིད་མ་ཡིན་པ། །བྱ་བ་འགོར་བས་འཇིགས་པ་ཡིས། །མྱུར་དང་བཅས་
པ་དེ་ལ་སྨྲས། །ཚར་ཤོག་ཚུར་ཤོག་མགྱོགས་པར་རོ། །བཅོམ་ལྡན་ཀུན་མཁྱེན་རྫིང་བུ་ནི། །
གདུང་བ་མེད་པར་དགེ་སློང་ལ། །ལས་ནི་ཉེ་བར་སྟོན་པར་བརྩོན། །ལས་ལ་ཆགས་ནས་མྱུར་
མིན་ཞིང་། །ཐོགས་པར་གལ་ཏེ་ཁྱོད་བསྒྲུབས་ན། །རྫུ་འཕྲུལ་ཆེན་པོས་ཁྱོད་བླང་བྱ། །བདག་
གི་སྟོབས་ཡང་བལྟ་བར་བྱོས། །ཞེས་པ་དེ་ཡི་ཚིག་ཐོས་ནས། །ཤཱ་རིའི་བུ་ཡིས་དེ་ལ་སྨྲས། །དེ་
ཞིག་བདག་གི་ཐུ་བ་ལོང་། །དེ་ནས་ཁྱོད་སྟོབས་བདག་གིས་ཤེས། །ཞེས་སྨྲས་བྱ་རྒོད་ཕུང་པོ་
ཡི། །རི་ཡི་རྩེ་ལ་དེ་ཡིས་བཏགས། །མོ་གལ་བུ་ཡིས་བླངས་པ་ཡི། །ཚེ་ན་རི་ནི་འགུལ་བར་
གྱུར། །ཤཱ་རིའི་བུ་ཡིས་ལྷུན་པོ་ལ། །རི་ནི་ལྷུང་བར་འཇིགས་ནས་བཏགས། །དེ་ནས་དེ་ཡིས་
བླངས་པའི་ཚེ། །ལྷ་ཡི་གནས་ཀྱང་རྣམ་པར་གཡོས། །དེ་ནས་སྟོན་པའི་གདན་གསེར་གྱི། །
པད་རྩ་ནོར་བུའི་རང་བཞིན་ལ། །ཤཱ་རིའི་བུ་ཡིས་དེ་བཞིན་བཏགས། །ཕ་རོལ་ནུས་མེད་ཉིད་
དུ་གྱུར། །རྫུ་འཕྲུལ་རིམ་པས་མོ་གལ་བུ། །ཤཱ་རིའི་བུ་ཡིས་ཕམ་བྱས་པ། །ཤིན་ཏུ་སྔ་བར་དེས་
ཕྱིན་ཚེ། །བཅོམ་ལྡན་འདས་ཀྱི་དྲུང་དུ་སོང་། །དེ་དག་རྫུ་འཕྲུལ་ཆེས་བསྐྱོད་པས། །ཀླུ་ནི་
དགའ་བོ་ཉེ་དགའ་དག ། ས་འོག་ནས་ནི་རབ་འཐོན་ཏེ། །འཇིགས་ནས་བཅོམ་ལྡན་ལ་ཕྱག་
བཙལ། ། ཤཱ་རིའི་བུ་ནི་རྒྱལ་བའི་མཐུ། །དེ་ནས་དགེ་སློང་རྣམས་ཀྱིས་དྲིས། །ཡེ་ཤེས་སྤྱན་
248

ཡལ་འདབ་ལྔ་བཅུ་པ། ལས་བཅུ་སྤྱད་པའི་རྟོགས་པ་བརྗོད་པ།
ལྡན་བཅོམ་ལྡན་གྱིས། །སྔོན་བྱུང་དག་ནི་རབ་གསུངས་པ། །ཝཱ་རཱ་ཎ་སཱིར་སྔོན་བྱུང་བ། །
དྲང་སྲོང་དུང་དང་བྲིས་པ་འོ། །དེ་དག་ཆར་དང་ཆར་མེད་ནི། །འགལ་བརྗོད་ཕན་ཚུན་
འགྲན་པར་གྱུར། །དེ་ནས་ནམ་ཞིག་དུང་ཁྲོས་པའི། །རྐང་པས་རལ་པ་ལ་རེག་པ། ·བྲིས་
པས་དེར་སྨྲས་ཉི་ཤར་ཚེ། །ཁྱོད་ཀྱི་མགོ་བོ་བྱེ་གྱུར་ཅིག ། དུང་གིས་སྨྲས་པ་བདག་ཚིག་
གིས། །ཉིན་བྱེད་འཆར་བར་མ་གྱུར་ཅིག ། དེས་འདི་བརྗོད་ཚེ་མཛེས་པ་ཡི། །འགྲོ་བ་མུན་
པ་དང་བཅས་གྱུར། ། བྲིས་པས་དེ་ལ་བརྩེ་བ་ཡིས། །ས་ཡི་རང་བཞིན་མགོ་བོ་བྱས། །ཉི་མ་
ཤར་ཚེ་འཕྲལ་ལ་ནི། །ནོར་འཛིན་དུམ་བུ་བརྒྱར་གྱུར་ཏོ། །སྐྱེ་བ་གཞན་ལ་དུང་དེ་རིང༌། །རྨོ་
གལ་གྱི་བུ་ཉིད་གྱུར། །བྲིས་པ་ཤཱ་རིའི་བུ་འདི་སྟེ། །དེ་ལས་དེའི་ཚེའང་རྒྱལ་བར་གྱུར། །དེ་
དག་གི་ནི་སྔོན་བྱུང་མཐའ། །འདི་ནི་ཀུན་མཁྱེན་གྱིས་གསུངས་ཚེ། །ལས་ཀྱི་རྒྱུད་ནི་བཀྲ་བ་
དེ། །སླར་ཡང་ཐུབ་པ་རྣམས་ཀྱིས་དྲིས། །བཅོམ་ལྡན་ལས་ནི་གང་དག་གིས། །འབྲས་བུ་རྨད་
བྱུང་འབྱུང་བ་འདི། །ཡེ་ཤེས་རང་བཞིན་ཁྱོད་ཀྱི་ཡང་། །ལུས་ལ་གང་གིས་རེག་པར་གྱུར། །
རྡོ་བའི་ཟེར་མས་ཁྱོད་ཞབས་ཀྱི། །མཐེ་བོང་སྣད་པ་ཅི་ཡིས་སྣད། །སེང་ལྡེང་ཐུར་མས་ཞབས་
ཕུག་ནས། །རྨ་དང་བཅས་པ་འདི་ནི་ཅི། །བསོད་སྙོམས་མ་ཐོབ་ལྷུང་བཟེད་ནི། །སྟོང་པར་
དིང་ཁྱོད་ལ་སྨད་ཅི། ། མཛེས་མ་རབ་བྱུང་དེ་ཡིས་ནི། །རྫུན་གྱིས་ཁྱོད་ལ་སྨད་པ་ཅི། །མི་
བདེན་སྨད་དང་བཅས་གྱུར་པས། །ཁྱོད་ལ་སླུ་བར་བྱེད་པ་ཅི། ། བཻར་ན་ཏྱ་རུ་ཁྱོད་ཀྱིས་
སྔོན། །ཀོ་ཊ་ར་ཡི་ནས་གསོལ་ཅི། །བཅོམ་ལྡན་འདས་ཀྱིས་ལོ་དྲུག་ནི། །དཀའ་བ་སྤྱད་པར་
གྱུར་པ་ཅི། །ཁྱོད་ཀྱི་ལུས་ལ་རབ་གནོན་གྱི། །ནད་ཀྱིས་ཅི་ཡི་སླད་དུ་རེག ། ཤཱཀྱའི་རིགས་ནི་
འཇིག་པའི་ཚེ། །ཁྱོད་ཀྱི་དབུ་ནི་བསྙུང་གྱུར་ཅི། །ཅི་སླད་ཁྱོད་ཀྱི་ལུས་མཆོག་ལ། །རླུང་གིས་
སྐུ་རྒྱབ་བསྙུང་བར་གྱུར། །དེ་དག་རྣམས་ཀྱིས་འདི་དྲིས་ཚེ། །བཅོམ་ལྡན་འཛུམ་བཅས་དེར་
གསུངས་པ། །ཉོན་ཅིག་རྒྱུན་ཆད་མེད་པར་ནི། །རྣམ་པར་བཀྲི་བ་ལས་ཀྱི་རྒྱུན། །ལུས་ཅན་
ལས་ཀྱི་འཆིང་བ་ནི། ། ཆས་ཞུགས་གཡོག་པོ་དམ་པ་བཞིན། །འགྲོ་ན་ཕྱི་ནས་འགྲོ་བར་་་
བྱེད། །སྡོད་ན་སྔོན་དུ་སྡོད་པར་བྱེད། །ནགས་རྣམས་དག་ཏུ་འཇུག་ཅིང་ཕྱོགས་སུ་རྣམ་པར་
རྒྱུ་ལ་ཆུ་གཏེར་འགོད་པར་བྱེད། །རི་ཡི་དབང་ཕྱུག་ལ་འཛེག་བརྒྱ་བྱིན་གནས་ནི་ཀུན་ ཏུ་
མནན་ནས་མངོན་པར་འཇུག །ས་འོག་སྣང་བ་མིན་པའི་ཡུལ་དུ་རབ་འཇུག་ལས་རྣམས་དུས་
ཀྱི་རྦ་རླབས་བཞིན། །འདི་དག་རྟག་ཏུ་སྐྱེ་བོའི་རྗེས་སུ་འཇུག་པའི་ལམ་ནི་གང་ནའང་འགོག་
པ་མེད། །ལས་ཀྱི་འཁྲི་ཤིང་རིང་པོ་གསར་པ་ཉིད་ལ་རྟག་ཏུ་འབྲས་བུ་རྙིང་པས་ཁྱབ། །ངོ་
མཚར་དང་བཅས་ལུས་ཅན་ལྷན་ཅིག་སྤྱོད་ཅིང་དེ་ལའང་ངེས་པར་གཡོ་བ་མེད། །གང་ཞིག་
དགེ་བ་རྣམས་ཀྱིས་བཀུག་དང་ཡོངས་སུ་དཀྲིས་དང་རྣམ་པར་གསལ་བ་དང༌། །རབ་བཅད་
གཅུས་དང་ངེས་པར་བརྡར་དང་ཕྱེ་མར་བྱས་ཀྱང་ཟད་པ་ཉིད་མི་འགྱུར། །གང་ཞིག་ཟླ་བ་
མཛེས་པའི་ལུས་ལ་སྐྱོན་གྱི་ཐིག་ལེ་ནག་པོ་དང༌། །གང་ཞིག་མ་རུངས་རྣམ་པའི་སྦྲུལ་ནག་ནོར་
བུ་འོད་ཟེར་རལ་་ཅན་འཛིན། །སྣ་ཚོགས་གཟུགས་ཀྱིས་བཀྲ་བའི་སྤྱོད་པ་ལུས་ཅན་རྣམས་ལ་
249

མཛད་བརྒྱ་དཔག་བསམ་འཁྲི་ཤིང༌།
་པ་མུག་དྷ་
་ཞེས་བྱ་
སྟོན་བྱེད་པ། །འདི་ནི་བཀྲ་བའི་རིམ་པས་ཡོངས་སྨིན་ལས་ཀྱི་སྤྲུལ་པའི་རི་མོ་ཡིན། །གཞལ་དུ་
མེད་པའི་ནོར་སྐྱེད་ཅིང་། །བུ་མང་ཆུང་མ་དང་ལྡན་པའི། །ཁྱིམ་བདག་ཁ་བ་ཊ་ཞེས་པ། །
ཀར་པ་ཊར་ནི་སྔོན་བྱུང་གྱུར། །དེ་ཡིས་མཛའ་བས་བསྐྱུངས་པ་ཡི། །བྱིས་པ་
བ། །ནོར་མ་བགོས་པའི་སྤུན་ཟླ་ནི། །མ་མི་གཅིག་པ་དེ་ཁྱིམ་གནས། །ནམ་ཞིག་ཁྱིམ་བདག་
དེ་ལ་ནི། །ཁྱིམ་བསམ་གཏམ་གྱི་ངར་སྐབས་སུ། །ཆུང་མ་ནག་མོ་ཞེས་བྱ་བ། །གྱ་གྱུ་ཅན་གྱིས་
དལ་བུས་སྨྲས། །རྗེ་ཡི་སྲས་པོ་རྨོངས་པ་ལས། །བག་མེད་དྲང་པོར་ཁྱོད་ཀྱི་ནི། །ཁྱིམ་དུ་མ་མི་
གཅིག་པས་སྤུན། ། དུག་གི་ལྗོན་པ་རྣམ་པར་བསྐྱེད། ། འགོད་བྲལ་གཅིག་པུ་འདི་ཡིས་
ཀྱང༌། །འགོད་ལྡན་བུ་མང་ཁྱོད་ཀྱི་ནི། །བགོས་པ་མིན་པའི་ནོར་དག་ལས། ། ཁྱེད་ནི་ཚུལ་
གྱིས་ལེན་པར་འགྱུར། །ནད་བཞིན་འཕེལ་བ་འདི་ལ་ནི། །གསད་པ་ཁོ་ན་སྨན་གྱི་མཆོག །
གཉེན་ནི་གཅོད་པ་དག་ལས་ཀྱང་། །མི་རྣམས་ནོར་གཅོད་བཟོད་པར་དཀའ། །ཟབ་མོའི་
འདུ་འགོད་རྩོམ་པ་ཡིས། ། འཁོར་བར་སྐྱེ་བ་འོས་གྱུར་པ། །ཆེན་པོ་རྒུད་པ་ལྷུང་གྱུར་ན། །
གཉིས་འཐུང་དབང་པོ་་འགྱེལ་བ་བཞིན། །ཞེས་པ་དེ་ཡི་གདུག་པའི་ཚིག ། ཐོས་ནས་བསམ་
པ་རབ་འདར་ཞིང་། །མཛའ་བའི་ཞགས་པས་དབང་བས་དེ། །དེ་ལ་གཙུགས་པས་རབ་སྨྲས་
པ། །རེ་ཞིག་ཁྱོད་ཀྱིས་ཕན་པ་བརྗོད། །འོན་ཀྱང་འདི་ནི་ཤིན་ཏུ་སྡིག ། ཕྱི་རོལ་ཡན་ལག་
ནོར་ཐོབ་སླད། །ལྷན་སྐྱེས་ཡན་ལག་སུ་ཞིག་གཅོད། །ནོར་ལ་ཆགས་རྣམས་ནོར་དོན་དུ། །
སྡིག་པ་བསམ་པ་རིགས་མ་ཡིན། །ནོར་རྣམས་བསྲུང་བར་གྱུར་མོད་ཀྱང་། །སྐད་ཅིག་གིས་ནི་
བརླག་པར་འགྱུར། །ཡང་ཡང་ལས་རླབས་རྩོམ་པ་ཡིས། །རབ་སྐྱེད་འཁྲུགས་པའི་རྣམ་འཕྲུལ་
ཅན། །དཔལ་རྣམས་རི་གཟར་ཆུ་བོ་བཞིན། །བགྲོད་པ་དག་ནི་སུ་ཡིས་བཟློག །དེ་སླད་སྨིན་
ལེགས་བདག་གི་ཡིད། །སྤུན་ཟླ་གསོད་ལ་ཡོངས་མི་འཇུག ། ནོར་ཉམས་བདག་ནི་འཚོ་བ་
ཡོད། ། སྤྱོད་ཚུལ་ཉམས་ན་འགྲོ་བ་གང༌། ། ཞེས་སྨྲས་བདག་པོ་དེ་ཡིས་ཡིད། །སྣ་ཚོགས་་
རིགས་པ་ཉེར་བསྟན་ནས། །དལ་གྱིས་སྡིག་པ་དག་ལ་ནི། །དེ་ཡིད་མངོན་པར་ཕྱོགས་པར་
བྱས། །མཛའ་སྣུམ་མང་པོས་བསྐྱེད་པ་ཡིས། །ལྷན་སྐྱེས་སྤྱི་བོར་སྐྱེས་པ་བཞིན། །བུད་མེད་སྤུ་
གྲིའི་སོ་རྣོན་གྱིས། །འཕུལ་ལ་བཅད་ནས་འདོར་བར་བྱེད། །རྨོངས་པས་བཅོམ་པའི་བློ་དང་
བུད་མེད་ནི། །འཁྱོག་ཅིང་གཞན་ལ་རབ་གདུག་བྱ་མིན་ལ། །འཇུག་པའི་སླད་དུ་བརྟན་པ་
སྔོན་སྦྱོར་ཞིང་། །སྡིག་པ་ངེས་པར་ལྷུང་བར་བྱེད་པ་ཉིད། །གཉེན་དང་གྲོགས་ལ་ཆགས་བྲལ་
ཞིང་། །སེམས་ནི་རབ་བདེས་མྱོས་གྱུར་པ། །དཔལ་ལྡན་རྣམས་ལ་དུད་པ་བཞིན། །བུད་མེད་
རྒྱལ་ལ་བློ་གྲོས་གང༌། །དེ་ནས་དེ་ཡིས་སྤུན་ཟླ་ནི། །མེ་ཏོག་བཏུ་སླད་ལ་དྲངས་ནས། །མི་མེད་
ནགས་སུ་རྡོ་བ་ཡིས། །ཆོ་ངེ་ཐོས་པ་མེད་པར་བསད། །དེ་ཉིད་ང་ཡིན་སྡིག་པ་དེ། །སྐྱེ་བ་སྔ་
མ་རྣམས་སྤྱད་ནས། ། མཐེ་བོང་སྣད་པའི་མཚན་ཉིད་ཅན། ། ། ད་ལྟའང་ལྷག་ མའི་ཆ་ ཤས་
འཛིན། །དེད་དཔོན་དོན་བྱིན་ཞེས་བྱ་བ། །གཟིངས་ནི་གང་ངར་གྱུར་པ་སྔོན་ །རྗེས་སུ་
མཐུན་པའི་རླུང་དག་གིས། །རིན་ཆེན་གླིང་ནས་ཡང་དག་འོངས། །དེ་ནས་དེད་དཔོན་་་
།
250

ཡལ་འདབ་ལྔ་བཅུ་པ། ལས་བཅུ་སྤྱད་པའི་རྟོགས་པ་བརྗོད་པ།
ལས་
གཉིས་པ་ནི། །དོན་ཉམས་དེ་ལ་བརྟེན་གྱུར་པ། །སྡང་བས་གཟིངས་ལ་སྦས་པ་ཡི། །འུག་པ་
བྱ་བར་རབ་ཏུ་བརྩམས། །ཅི་སྟེ་དོན་བྱིན་གྱིས་མཐོང་ནས། ། ཡང་དང་ཡང་དུ་ཟློག་ གྱུར་
ཀྱང་། ། སྡང་བས་ལོང་དེ་སྡིག་པ་ཡི། །འབད་ལས་སྐད་ཅིག་ལོག་མ་གྱུར། །དེ་ནས་དོན་
མཐུན་བདག་ཁྲོས་ནས། །ཁྲོ་ལྡན་རྣམ་པར་རྨོངས་པ་དེ། །མི་བཟད་ཤཀྟི་རབ་བསྟུན་ནས། །
སྲོག་དང་བྲལ་བ་ཉིད་དུ་བྱས། 'དེ་ཉིད་ང་ཡིན་དེ་བསད་ལས། །སྡིག་འབྲས་སྐྱེ་བ་གཞན་སྤྱད་
ནས། །ལྷག་མའི་ཆ་ཤས་ད་ལྟ་ཡང༌། །རྐང་པར་སེང་ལྡེང་རྨ་འཛིན་ནོ། །ལག་ན་ལྷུང་བཟེད་
བརྩེ་བ་ཡིས། །བརླན་པའི་བློ་ལྡན་རབ་སངས་རྒྱས། །ཨུ་པ་རིཏྣ་ཞེས་པ་སྔོན། །ཀ་ཤིའི་གྲོང་
དུ་བསླང་སླད་ཞུགས། །དེ་ཡི་ལྷུང་བཟེད་ཡོངས་ཁེངས་པ། །མཐོང་ནས་སྡང་བས་སུན་ཕྱུང་
བ། །འབྲས་མེད་གཡོ་ལྡན་ཞེས་པ་ཡིས། །ལག་པ་ཡིས་ནི་ས་ལ་ཕོ། །དེ་ང་ཟས་བཅད་
འཁྲུངས་པའི། །སྡིག་དེ་སྐྱེ་བ་མང་པོར་ནི། །སྤྱད་ཀྱང་འབྲས་བུ་ལྷག་མ་ཡིས། །ལྷུང་བཟེད་
སྟོང་པ་ཉིད་དུ་གྱུར། །བ་ཤིཥྛ་ཞེས་བྱ་བར་སྔོན། །དགྲ་བཅོམ་ཉིད་ཐོབ་སེམས་རབ་དང་། །
རབ་ཞིའི་དགའ་ཚལ་གྲོང་པ་ཡིས། །བྱས་པའི་གཙུག་ལག་ཁང་ན་གནས། །དེ་ཡི་སྤུན་ཟླ་རབ་
བྱུང་ནི། ། བྷ་ར་ཧྭ་ཛ་སྐྱེ་བོ་ཡིས། །བཀུར་སྟི་རྟག་རྒྱས་དེ་མཐོང་ནས། །སྡང་བའི་མེ་ཡིས་
གདུངས་པར་གྱུར། །ཡོན་ཏན་ ཅན་རྣམས་བཀུར་མཐོང་ནས། ། དེ་ཉམས་ སླད་ དུ་ སྐྱེ་ བོ་་་
རྣམས། །རབ་ཏུ་འབད་བྱེད་བདག་ཉིད་ནི། །ཡོན་ཏན་གཟུང་ཕྱིར་བརྩོན་མ་ཡིན། །ཆེན་པོ་
ལ་འོས་གོས་ཟུང་ཞིག ། སྐྱེ་བོ་གུས་པས་ཕུལ་བ་ནི། །དྲང་པོའི་སེམས་ལྡན་བ་ཤིཥྛ། །མཛའ་
བས་སྤུན་ཟླ་དེ་ལ་བྱིན། །དེ་བླངས་ཡོན་ཏན་ལ་སྡང་དེ། །ཁོན་དང་བྲལ་བ་ཉིད་མ་གྱུར། །
ཕན་པ་རྣམས་དང་མཛའ་བས་ཀྱང་། །ངན་པ་རང་གི་མི་འགྱུར་རོ། །དེ་ཡིས་གཙུག་ལག་ཁང་
སྐྱོང་མ། །དབེན་པར་ཡང་དག་བོས་ནས་ནི། །གོས་ནི་ཟུང་དག་དེ་ལ་བྱིན། །བཀུར་སྟི་བྱས་
ནས་རབ་སྨྲས་པ། །གོས་ཟུང་འདི་ནི་སྐྱེད་བཟང་མ། །ཁྱོད་ཀྱིས་གྱོན་ལ་སྐྱེ་བོ་དག ། འདྲི་ན་
བ་ཤིཥྛ་ཡིས་ནི། །བྱིན་ཞེས་དལ་གྱིས་སྨྲ་བར་བྱ། །དེ་སྐད་དེས་བརྗོད་དེ་ཡིས་ཀྱང་། །ཁས་
བླངས་དེ་ཡིས་བསྟན་པ་བྱས། །གང་གིས་བ་ཤིཐུ༷་ལ་ནི། །སྐྱེ་བོ་སློང་བར་དགོས་པར་གྱུར། །
ཚུལ་ཁྲིམས་མ་ཚང་བརྗོད་པས་དེས། །དེ་ནས་གྲོང་པས་མ་མཆོད་དེ། །རིང་དུ་སོང་གྱུར་ཆེན་
པོ་རྣམས། །བཀུར་སྟི་ཉམས་པས་འཇིགས་པ་ཉིད། །བྷ་ར་དྷྭ་ཛ་དེ་བདག་སྟེ། །འཕགས་ལ་
སྨད་པས་སྐྱེ་གཞན་ལ། ། བསོད་ནམས་མིན་སྤྱད་དེ་ལྷག་ལས། །མཛེས་མས་དིང་
དེང་ཡང་རྫུན་
གྱིས་སྨད། །བདག་སྔོན་བྲམ་ཟེའི་ཕྲག་དོག་གིས། །ཝཱ་རཱ་ཎ་སཱིར་ཐུབ་པ་ནི། །བློ་ལྡན་མངོན་
ཤེས་ལྔ་པ་ཡིས། །གྲགས་པ་ཕྲག་དོག་དག་གིས་བཅོམ། །མེ་ཏོག་གཞུ་ཅན་གྲགས་པ་ཡི། །བ་
དན་ལྟར་མཛེས་སྨད་འཚོང་མ། །བཟང་མོ་ཞེས་བྱ་བུད་མེད་མཆོག །ཝཱ་རཱ་ཎ་སཱིར་སྔོན་བྱུང་
གྱུར། །གཡོ་ལྡན་གྱ་གྱུའི་བསམ་པ་ཅན། །པད་རྩ་ཞེས་པས་ནམ་ཞིག་དེ། །མཐོང་ནས་མཚན་
མོ་སྤྱད་པའི་སླད། ། གོས་དང་རྒྱན་དག་དེ་ལ་བྱིན། །དེ་ནས་གཡོ་བའི་ཆགས་པ་ཅན། །
མཚམས་ལ་འགྲོགས་པར་མངོན་ཕྱོགས་པའི། །ཉིན་མོར་བྱེད་པ་ནམ་མཁའ་ཡི། །ཁྱམས་ཀྱི་
251